शहीद उधम सिंह के जीवन से लें प्रेरणा : सतपाल देशवाल
रोहतक|वैदिक भारतनिर्माण अभियान के तत्वावधान में गांव गिरावड़ स्थित बाबा गिरधारीदास विद्या मंदिर में शनिवार को शहीद उधम सिंह जयंती समारोह का आयोजन किया गया, जिसकी अध्यक्षता पूर्व पार्षद शिवकृष्ण आर्य ने की। मुख्यातिथि युवाभारत हरियाणा के सहराज्य प्रभारी सतपाल देशवाल रहे। भारत स्वाभिमान किसान पंचायत के पूर्व जिलाध्यक्ष संजय ढाका ने बतौर मुख्यवक्ता दीप प्रज्ज्वलित कर कार्यक्रम का शुभारंभ किया। प्रधानाचार्य धूप सिंह ने अतिथियों का स्वागत किया। रोशन सिंह चौहान ने विद्यार्थियों को देशभक्ति का मार्ग अपनाने का संकल्प दिलवाया। मुख्यअतिथि ने विद्यार्थियों को संबोधित करते हुए कहा कि शहीद उधम सिंह के जीवन से हमें यह प्रेरणा मिलती है कि यदि व्यक्ति दृढ़ संकल्प लेकर निरंतर कठोर परिश्रम करे तो सफलता अवश्य मिलती है। मुख्य वक्ता भारत स्वाभिमान किसान पंचायत के पूर्व जिलाध्यक्ष संजय ढाका ने शहीद उधम सिंह को महान क्रांतिकारी बताते हुए उनके जीवन पर प्रकाश डाला। इस अवसर पर धूपसिंह, निशा देवी, रोशन चौहान, प्रवीन कुमार, सुमन, लक्ष्मी, पिंकी, प्रेमलता, रेखा, निकिता, सविता, कीर्ति, आशा, इंदू, मोनिका, ललिता उपस्थित रहे।
hin_Deva hin_Deva